Ciudat, dar adevărat: buburuzele par niște gândăcei inofensivi...
Dar secretă substanțe toxice pentru a se apăra de prădători.
Dar nicio grijă, pentru că sunt mici ajutoare organice
la ferma unde ne aflăm!
Le spunem unde e?
Nu știu, e puțin șocant, nu?
- Să le dăm o idee. - Bine.
E timpul pentru Ciudat, dar adevărat!
Știați că sunt mai multe stele pe cer
decât fire de nisip pe tot Pământul?
Tare!
- Incredibil! - Nu-i așa?
- Sunt Charlie! - Și Carly!
- Da! - Suntem buni prieteni.
Să-i dăm bătaie!
- Locuim la Chicago... - Cu puțină imaginație...
Până la sfârșitul vremii!
Și foarte multă explorare.
Cât de tare!
Descoperim cât de ciudată poate fi lumea.
- Bună! - Am ajuns!
E incredibil!
CIUDAT, DAR ADEVĂRAT!
Farming!
- Și o cască... Fain! - Mulțumesc.
Bună! Sunt Charlie. Ea e amica mea, Carly.
Ne bucurăm că ați venit! Să vă arătăm ceva grozav!
Știți că-mi place să grădinăresc la sediu, nu?
Am început să cultivăm fructe și legume. Multe!
Și avem mai multe decât ne trebuie.
De aceea, Carly a încropit asta.
Taraba agroalimentară a lui Charlie și Carly!
Am deschis!
Am deschis, oameni buni! Veniți la fructe și legume proaspete!
Oameni buni, pe rând!
Patrick, lasă roșia! Toată lumea la coadă!
- Charlie! - Ești bine?
- Da, sunt. - În fiecare săptămână e așa.
Nu! Iar am ajuns prea târziu?
- Bună, Casey! - Am dat tot.
Sunteți furnizorii mei! Am 12 comenzi de plăcinte cu căpșune și rubarbă!
O să fie bine!
Îți rezervăm din recolta de săptămâna viitoare.
Charlie, notează! De câte ai nevoie?
- De patru coșuri. - Patru coșuri de căpșune
- ...pentru Casey. - Excelent!
- Gata! - Notat.
Oameni buni! Iau comenzi!
Aoleu, vin! Dumnezeule!
Stați! Nu taraba mea!
Nu!
Ești bine? Hai, sus!
- Ce s-a întâmplat? - Ce nebunie!
- Avem sute de comenzi! - Ce?
N-avem cum să le onorăm!
Stai puțin, Charlie! E perfect.
Dacă-ți transformăm grădina în fermă, vom putea onora toate comenzile.
În fermă?
Și vom avea o afacere adevărată.
- Hai! - Da!
În regulă! Înseamnă că azi studiem lumea...
Fermelor!
Bun! Ai văzut astea? Sunt un milion!
Charlie, crede-mă, o să fie bine, pentru că fermele sunt incredibile.
Gândește-te așa.
Într-o grădină poți să cultivi câteva legume,
eventual câteva flori, copaci sau arbuști. Dar scopul ei e să arate bine.
La o fermă, cultivi fructe și legume și crești tot felul de animale.
Tot ce cultivi sau crești la fermă poate fi folosit, mâncat sau vândut.
Acesta e scopul fermei.
- Vezi, o să fie floare la ureche! - Bun. Dacă vrei să facem fermă,
- ...trebuie să facem multe schimbări. - Da.
Putem cultiva doar lucruri de mâncat, de vândut sau de folosit.
Deci fără flori și va trebui să scăpăm
de aleea pietruită și de iaz,
- ...de băncuțele acelea... - Ce? Mie îmi plac!
Poate îți va plăcea și să fii fermier.
Vom avea mai mult spațiu și trebuie să ne gândim
ce facem cu el, așa că...
Carly, grădina noastră e perfectă!
Mă îndoiesc că găsim ceva care...
- Putem face o fermă de lipitori. - De lipitori?
Parcă o și văd...
Ne luăm un bazin mare, îl umplem cu apă și creștem lipitori.
Ca fermieri, ne putem vinde lipitorile celor care practică terapia cu lipitori.
Ciudat, dar adevărat, cică ajută la circulație!
Stai! Uite încă o idee.
Să facem o plantație de cafea Black Ivory!
Trebuie doar să luăm o turmă de elefanți și să-i hrănim cu un amestec
de fructe și boabe de cafea.
Când elefanții excretă boabele de cafea, noi le strângem
și le facem cafea.
Unii spun că e cea mai aromată cafea din lume.
O plantație unde să facem cafea din boabe culese
din balega elefanților? Nu există așa ceva!
Ciudat, dar adevărat: există în Thailanda!
Charlie, îți admir entuziasmul,
dar pe clienții noștri nu-i interesează lipitorile și cafeaua exotică.
Ai dreptate. Se pare că vor căpșune, rubarbă, castraveți
- ...și roșii. Specialitățile noastre. - Exact.
Le cultivăm pe acelea. Și apoi?
Trebuie să recoltăm mult într-un timp scurt.
Acum faci totul de mână și nu se mai poate așa.
O să-ți luăm niște utilaje agricole noi și performante.
- În regulă! - Bună ziua, domnule. Ce mai faci?
Mă cheamă Saskatoon Baudelaire, vânzător extraordinar.
Cu utilajele mele o să cultivi așa repede,
că acușica bei un ceai cu gheață pe prispă.
Îmi place ideea!
Bun! Îți dau un tractor de 300 de cai-putere.
Și o să-i atașez un dispozitiv în spate.
Un cultivator de 7,5 m lungime!
Cultivatorul e un utilaj agricol mare care ară pământul.
Adică afânează pământul și îl mărunțește.
E unul din primii pași pe care-i faci când plantezi ceva.
O să adăugăm o semănătoare...
Ce tare!
SEMĂNĂTOARE
Și semănătoarea e trasă de tractor.
Pui semințele în rezervorul ei uriaș
și mergi cu ea pe teren.
Semănătoarea va face șănțulețe aliniate,
va presăra un rând de semințe în ele și le va acoperi.
Ce crezi că se întâmplă când plantele încep să crească?
Păi...
Le recoltezi! Și am ceva special pentru asta.
Asta, prietene, e o combină agricolă.
COMBINĂ AGRICOLĂ
Combina e un utilaj cu funcții complexe, care poate realiza
aproape toate operațiunile de recoltare.
Să zicem că ai 160 de hectare de porumb, combina ți-l poate secera,
poate desprinde știuleții de pe tulpină
și apoi curăța boabele de pe știuleți. Același utilaj pentru toate!
Carly, e perfect! Utilajele vor face treaba mult mai rapid.
- Cât ne vor costa? - Se pare că 400.000 $.
Cât am făcut la tarabă săptămâna trecută?
Ceva mai puțin.
Bun... Poate utilajele mari, profesionale nu sunt de nasul nostru.
Am putea folosi unele mai mici.
Sunt la fel ca cele mari, dar mai la nivelul nostru.
- Saskatoon! - Bună, tinere!
Văd că ți-ai ales un set de utilaje bune!
Așa e. Dar sunt prea mari pentru ferma mea mică.
- Ți le-a vândut fiul meu, Saskatoon? - Da, doamnă.
N-avem nevoie de cultivatorul ăla mare tras de tractor!
Și ăsta e tot un cultivator,
dar de o mărime mult mai rezonabilă.
Trăiască-ți inimioara de culege rubarbă, nu-ți trebuie plantatorul cel mare!
Semănătoarea asta mică o să fie numai bună
- ...pentru ferma ta mică. - E perfectă!
Cât despre combina agricolă,
am ceva aici care o să te ajute.
Poți să culegi toată rubarba de la mica ta fermă
cu această unealtă mică de cules.
Ai grijă, că lama e ascuțită!
Dnă Baudelaire, mulțumesc pentru ajutor.
Exact așa ceva căutam!
De-aia mi se spune dna Baudelaire, vânzătoare extraordinară.
- Carly, astea sunt perfecte. - Și „cumpără”.
- Fermierii știu ce să facă! - Așa e!
Mă gândesc că acum, când avem utilaje mai bune,
- ...să luăm și plante mai bune? - Plante?
- Da. - Cum adică?
Nu sunt toate plantele la fel? Adică nu toți căpșunii sunt la fel?
Așa s-ar părea, nu?
Dar horticultorii au reușit să creeze diverse soiuri
de căpșuni, unii cu mai multe căpșune,
alții cu căpșune mai mari sau mai aromate.
Creează super căpșuni.
Și totul printr-un proces numit selecție artificială.
Să vă spun despre el!
SELECȚIE ARTIFICIALĂ
Selecția artificială începe așa: oamenii de știință aleg o plantă...
Aleg floarea-soarelui!
...și apoi selectează ceva ce vor să schimbe la ea.
Vreau să fac floarea mare cât o pizza!
Încep prin a cultiva floarea-soarelui.
Fiecare floare va fi puțin diferită.
Le aleg pe primele două cu cele mai mari flori
și le polenizează încrucișat.
Apoi le recoltează semințele și le plantează în sol.
Din ele va crește o nouă recoltă de floarea-soarelui.
Și fac acest lucru în mod repetat, alegând doar cele mai mari flori,
de polenizat și plantat.
Cu timpul, florile devin tot mai mari și, în cele din urmă, obțin
- ...flori cât o pizza. - Perfect!
Atunci ambalează semințele și le vând către fermierii ca noi,
să creștem și noi floarea-soarelui cât pizza la fermă.
Așa funcționează selecția artificială.
Deci încep cu cele mai bune exemplare, pe care le polenizează și cultivă,
până când obțin ceva cu totul unic.
Exact. Vedeți voi, horticultorii pot chiar să ia o plantă
și s-o transforme în ceva cu totul nou.
Acesta este muștarul sălbatic. Arată destul de banal
și nu e prea gustos, dar în trecut, cercetătorii, prin selecție artificială,
l-au transformat în ceva cu totul nou.
Au încrucișat plantele de muștar sălbatic
cu florile cele mai mari, de multe ori,
obținând, până la urmă, conopida.
Au luat altele, cu anumite trăsături ale florii și tulpinii,
și le-au transformat în broccoli.
La final, au încrucișat doar exemplarele cu cele mai mari
și mai late frunze, obținând, până la urmă, varza creață.
Ciudat, dar adevărat: conopida, broccoli și varza creață sunt obținute
din muștarul sălbatic prin selecție artificială.
Incredibil!
Da! Selecția artificială duce la apariția a tot felul de super plante,
care cresc la ferme.
De acum înainte, creștem doar plantele cu cele mai multe fructe
- ...și cele mai mari frunze. - Sigur!
Vom avea mai multe recolte decât putem duce!
- Carly, eu nu sunt așa sigur. - Ce e?
Am făcut niște calcule și nici măcar cu super plante
n-o să putem onora comenzile.
Nu le poți cultiva mai repede?
Cred că pot cultiva mai repede cu utilaje noi, nu?
Dar problema noastră e spațiul.
Nu avem destul loc să cultivăm mai multe plante afară.
- Charlie, asta e! - Ce?
Nu avem loc să cultivăm afară, ca la o fermă obișnuită,
dar avem suficient loc în casă!
- În casă? - Da.
Am citit despre o fermă din New York, unde se cultivă plantele în interior.
Dacă ne extindem și în casă, s-ar putea să putem onora
- ...toate comenzile. - Și cum faci fermă în interior?
Nu știu, dar vom afla, pentru că am luat două bilete
spre New York. Ne vedem acolo? Pe curând!
Zburăm către unul dintre cele mai mari orașe din Statele Unite,
pentru a afla despre agricultura de interior.
Ciudat, dar adevărat: New York-ul e așa divers,
încât aici se vorbesc peste 800 de limbi.
- Am ajuns! - New York!
- „Marele măr”. - Unde este Central Park.
- Statuia Libertății. - Empire State Building.
Ciudat, dar adevărat: paratrăsnetul din vârful Empire State Building
e lovit de trăsnet, în medie, de 23 de ori pe an.
Foarte tare, Charlie,
dar nimic de aici nu arată câtuși de puțin ca...
- Ca o fermă, nu? - Exact.
- Asta e adresa? Da! - „Farm One”. Scrie aici.
- Să vedem! - Hai!
Perfect!
- Farm One. - Charlie, e la subsol!
- Cum cultivi la subsol? - Nu știu.
Nu pot să cred! Cât de tare!
Suntem sub pământ și cresc plante peste tot!
Parcă au luat o fermă
și au pus-o pe niște rafuri dintr-un subsol.
Rob Laing este directorul și fondatorul Farm One.
Ciudățenia lui adevărată preferată e că aici cultivă numita „floare-analgezic”,
pentru că amorțește gura și are arome ciudate.
Rob, locul acesta e incredibil. Aceasta e ferma ta?
Se numește fermă verticală, pentru că așezăm culturile
una deasupra celeilalte și folosim hidroponia,
adică cultivăm plante
într-o soluție nutritivă pe bază de apă în loc de pământ.
Aud apa susurând de peste tot.
Plantele sunt ținute sub lumini LED care imită lumina solară.
Putem controla temperatura, umiditatea și nutrimentele care ajung la plante.
Chiar și culoarea luminii pe parcursul zilei.
Putem menține condițiile în februarie și august,
fie că afară e ger sau arșiță.
Te consideri om de știință sau fermier?
Suntem fermieri get-beget, dar folosim calculatoare, tehnologii noi...
- Deci suntem fermieri tehnologizați. - Foarte tare! Îmi place.
Ce fel de plante creșteți aici?
În principal, creștem plante aromatice, flori comestibile
și microplante, care sunt plante foarte tinere.
Adesea sunt foarte aromate, dar și arată foarte bine.
- Și ce faceți cu plantele de aici? - Le vindem bucătarilor-șefi.
Sunt mulți bucătari-șefi aici care vor ingrediente rare și neobișnuite tot anul.
Vă voi arăta sistemul nostru hidroponic.
Se văd rădăcinile plantelor
- ...atârnând aici, da? - Frate!
Astea sunt de obicei în pământ,
dar aici stau în apă.
E ca și cum ai lua un sac de compost și ai stoarce apa maronie din el.
Cam cu asta ținem plantele.
Cele mai bune părți din sol sunt în acest amestec lichid.
Exact. Există multe tipuri de sisteme hidroponice,
dar toate se bazează pe transportul de apă către rădăcini,
pe oxigenarea apei, ca rădăcinile să respire,
și pe îmbogățirea ei nutritivă.
- Ce avem aici? - O plantă numită izmușoară.
- Izmușoară! - Are o aromă de oregano mentolat.
Vreți să gustați?
- Da! - Vrem!
Luați o frunzuliță...
- Da... - Noroc!
- E mentolată. - Îmi desfundă bine nasul.
Și este doar una din cele peste 50 de plante
care cresc împreună în acest spațiu.
E incredibil cum le poți pune una peste alta.
Deși subsolul acesta este mic,
suprafața lui se triplează,
pentru că aveți trei straturi de plante.
Ai putea face așa ceva acasă?
Dar, sigur, există sisteme mici, poți începe cu ceva
cam cât palma și poți ajunge până la așa ceva.
Rob și echipa lui s-au gândit la tot ce are nevoie o plantă
pentru a crește afară și le-au adus înăuntru.
Să analizăm mai îndeaproape!
Pentru a crește, plantele au nevoie de șapte lucruri.
De spațiu, de temperatura potrivită, lumină, apă, aer, nutrimente și timp.
Le pot obține ușor pe toate la o fermă din exterior.
Pe câmp deschis au suficient loc să crească
și fermierii le cresc de obicei vara, când e cald.
Afară au suficient aer curat, lumină de la soare
și apă, și substanțe nutritive în sol.
Fermele precum Farm One aduc toate acestea la interior.
În interior nu este prea mult spațiu, așa că plantele sunt puse
pe mai multe rânduri de rafturi.
Setează temperatura potrivită, pompează aer curat
prin sistemul de ventilație, pun panouri LED pentru a da plantelor
lumina de care au nevoie și țin plantele în soluții speciale
de apă cu substanțe nutritive.
Deci fermele de exterior seamănă cu cele de interior.
Ambele le oferă plantelor ce trebuie pentru a crește.
Vă dau să gustați ceva ce le place bucătarilor să folosească.
Uitați aici! Această plantă se numește trifoi-mov.
- Încercați! - Mersi.
- Sunteți gata? - Da.
- Bun. Noroc!
Așa e? E foarte aromată.
- E înțepătoare. - Da.
Codița e foarte acră. Are gust de grepfrut.
Parcă ai mușcat dintr-o lămâie.
- Acreala... - E așa bună!
- Da. - Grozavă.
Mie nu-mi plac legumele, dar asta mi-a plăcut!
Deci fiecare element e atent controlat.
Da, e un mediu foarte exact.
Din fericire, avem un bun director tehnic. Se numește Kate.
KATE LODVIKOV DIRECTOR TEHNIC
Pentru că încercăm să simulăm condițiile de afară,
am dezvoltat un soft care monitorizează și urmărește fiecare plantă
de la însămânțare la recoltare.
Fiecare dintre plante are un cod QR unic.
Cuvântul interesant de azi e „cod QR”. Înseamnă „răspuns rapid”.
Este un sistem unic de etichetare electronică.
E imaginea aceasta cu pătrățele, de pe fiecare plantă.
Folosim multă tehnologie aici, la fermă.
Dar uneori, cea mai ușoară soluție împotriva unora dintre dăunători
este însăși mama natură.
Acesta e un săculeț de buburuze,
care ne mănâncă toate gângăniile rele,
precum afidele, tripșii sau musculițele-albe.
Mănâncă toate aceste insecte.
Aduceți gângănii bune să atace gângăniile rele...
- Da. - ...care mănâncă plantele.
Câte buburuze credeți că eliberăm azi?
- Cam 1.500. - O mie cinci sute!
O mie cinci sute de buburuze.
- Frate... - Uite-le cum se duc!
Înainte, buburuzelor!
- „Suntem libere!” - Mâncați câți tripși puteți!
Partea bună e că buburuzele sunt așa eficiente,
încât nu e nevoie de substanțe periculoase și pesticide.
E un exemplu bun de motiv pentru care fermele de interior
sunt benefice pentru mediu.
Dacă vreți să vă murdăriți, am treburi pentru voi.
Super! La treabă!
- Da! - Hai!
Carly plantează 400 de semințe
într-un mediu de cultură, unde vor germina.
Credeam că, odată ajunși aici,
vom găsi tot felul de scurtături, dar se pare
că plantele, în interior sau exterior,
au nevoie de mult timp să crească.
Bună, Charlie!
Și Marissa mă pune să fac niște livrări.
Avem o floare-de-piatră și o garofiță amazoniană.
Culturile mici și unice ca acestea sunt greu de crescut afară,
dar se dezvoltă bine în acest mediu controlat...
Pe când culturilor mai mari, care necesită spațiu, le place afară.
Gata, avem tot? Suntem gata de livrări la restaurante?
- Da, suntem pregătiți. - La drum!
Să livrăm niște verdețuri!
METROU
Acum e-acum!
Mă simt de parcă aș duce o comoară în secret prin New York.
Asta e viața unui fermier newyorkez, nu?
Eugene...
Ți-am adus comanda.
- Ai aici garofiță amazoniană... - Da.
- ...și izmușoară. - Arată bine!
- Sunt bune? În regulă. - Mulțumesc. Mersi că ai venit!
FARM ONE FERMELE VIITORULUI
Carly, nu pare așa de greu.
Cred că am putea face ce vedem aici și la sediu
și ne-am crește producția de patru ori dacă am stivui vertical, așa.
Punem niște sisteme de irigație...
- Da. - Niște lumini să imite soarele...
- Da. - Da.
Vom vindem căpșune tot anul, Charlie!
- Cine mai vinde căpșune... - Nimeni.
...rubarbă, roșii și castraveți proaspeți iarna în zona noastră?
- Asta va schimba totul. - Îmi place!
Ne întoarcem la sediu. Ne vedem acolo! Perfect. Pe curând!
Ciudat, dar adevărat: știuletele de porumb are, de regulă, 800 boabe și 16 rânduri.
Acum modific grădina noastră din spate doar pentru cultura de rubarbă.
Am ales un soi special, selectat artificial pentru a fi cultivat
în climate mai reci.
Acesta, alături de semănătoarea și cultivatorul cele noi,
și micul meu instrument strașnic de recoltare...
Nu uitați, vă trebuie permisiunea părinților ca să folosiți unelte ascuțite.
Vom cultiva mai repede ca oricând.
Eu mă ocup de culturile de interior, adică roșiile, castraveții
și căpșunele.
Pun aceste minunate rafturi hidroponice prin toată casa
și am automatizat tot, de la lumină la nutrimente.
Pot controla totul folosind softul pe care-l am pe telefon.
Conversia grădinii în fermă s-a încheiat.
Am mărit de patru ori suprafața cultivată la început.
- Cât de tare e? - Foarte tare!
Și, conform calculelor mele,
ne vom putea onora comenzile.
Doar că va dura puțin mai mult.
Aparent, poți îmbunătăți multe aspecte ale agriculturii,
dar nu și faptul că plantele au nevoie de timp să crească.
Așa este!
- Bună! - Casey!
Aoleu... Case, hai încoace!
Bună!
Bună, m-am gândit să vin
ca să văd cum cresc căpșunele.
Să-mi iau... Stați așa!
Ați instalat un sistem hidroponic?
Absolut!
Super! Înseamnă că pot avea fructe tot anul!
Și apropo,
unde sunt căpșunele mele? Sunt gata să fac o tonă de plăcinte.
Casey, recolta se va coace abia în câteva luni.
- Îmi pare rău. - Dar plăcintele mele...
Totuși, pentru că ești cea mai bună clientă a noastră,
ți-am adus în schimb acestea.
Sunt plante de trifoi-mov
de la o fermă hidroponică verticală de la New York.
Îți dăm de două ori mai multe căpșune data viitoare la același preț. Îți promit.
Trifoi-mov... Cred că nu e rău deloc!
Pot să o pun în crème anglaise, preferata clienților mei.
Măcar atât să-ți oferim cât aștepți căpșunele!
Mersi, sunteți cei mai tari! Mă ajutați să sparg niște ouă?
- Da. - Sigur!
Bun, copii, se pare că avem un proiect nou.
Mulțumim că ne-ați urmărit! Veniți și data viitoare să descoperim noi lucruri
- ...ciudate... - Dar adevărate!
Pe curând!
Hai la treabă!
- Crème anglaise. - Da!
- Sunt gata. - Sună sofisticat!
- E delicioasă. - Bun!
- Bine! - Câte ouă trebuie să spargem?
- Cam 400. - Îmi place ideea!
CIUDAT, DAR ADEVĂRAT!
Aici, la fermele emisiunii avem ce-i mai bun din toate.
Avem cele mai bune lipitori și facem cafea din cele mai bune...
Charlie, trezește-te! Am deschis!
Bine, haideți!
- O roșie, vă rog! - Perfect. O vrei pe aceea?
- Mersi că ai venit! - Mersi.
Cine e la rând? Hai, avem cea mai bună rubarbă!
- Și căpșune din belșug! - Ferma lui Charlie și Carly.
Cele mai bune legume și fructe din lume!
Subtitrarea: Vasile Dimitriu